CELEX: 62010CN0626
Language: bg
Date: 2010-12-28 00:00:00
Title: Дело C-626/10 P: Жалба, подадена на 28 декември 2010 г. от Kalliope Agapiou Joséphidès срещу решение на Общия съд (седми състав), постановено на 21 октомври 2010 г. по дело T-439/08, Agapiou Joséphidès/Комисия и EACEA

2.4.2011   
            
            
               BG
            
            
               Официален вестник на Европейския съюз
            
            
               C 103/13
            
         Жалба, подадена на 28 декември 2010 г. от Kalliope Agapiou Joséphidès срещу решение на Общия съд (седми състав), постановено на 21 октомври 2010 г. по дело T-439/08, Agapiou Joséphidès/Комисия и EACEA
   (Дело C-626/10 P)
   2011/C 103/22
   Език на производството: френски
   
      Страни
   
   
      Жалбоподател: Kalliope Agapiou Joséphidès (представители: C. Joséphidès и H. Joséphidès, avocats)
   
      Други страни в производството: Европейска комисия, Изпълнителната агенция за образование, аудиовизия и култура (EACEA)
   
      Искания на жалбоподателя
   
   
               —
            
            
               отмяна на решението на Общия съд от 21 октомври 2010 г. по дело T-439/08;
            
         
               —
            
            
               отмяна на решението на Изпълнителната агенция за образование, аудиовизия и култура (EACEA) от 1 август 2008 г., с което на жалбоподателката се отказва достъп до определени документи по преписка № 07/0122, свързани със създаването на Център за високи постижения „Жан Моне“ към Университета в Кипър;
            
         
               —
            
            
               отмяна на решението на Комисията C(2007) 3749 от 8 август 2007 г. относно индивидуално решение за предоставянето на субсидии в рамките на Програмата за образование и обучение през целия живот, подпрограма Жан Моне;
            
         
               —
            
            
               ответниците да бъдат осъдени да заплатят съдебните разноски и в двете съдебни производства
            
         
      Правни основания и основни доводи
   
   В подкрепа на жалбата си жалбоподателката се позовава на няколко правни основания.
   Kalliope Agapiou Joséphidès посочва, че Общия съд е нарушил нейното лично общо право на достъп до документите, които се отнасят до нея, на принципа на прозрачност, съдържащ се в член 1, втора алинея и член 6 ДЕС, на член 255 ЕО и на Хартата на основните права на Европейския съюз (членове 8, 41.2 (б), 42 и 52.6). В този смисъл Общият съд допуснал процесуално нарушение като не взел предвид направеното от жалбоподателката в съдебното заседание позоваване на Хартата на основните права и становището на Омбудсмана на Република Кипър, с дата 3 юни 2009 г. относно отказа на Университета в Кипър да предостави достъп до същите спорни документи като тези, държани от ответниците.
   Жалбоподателката се позовава на допусната от Общия съд грешка при прилагане на правото, доколкото той приел от една страна, че Изпълнителната агенция за образование, аудиовизия и култура (EACEA) е компетентна да разгледа потвърждението на заявлението за достъп до документите и от друга страна, да отхвърли повдигнатото от жалбоподателката възражение за незаконосъобразност на решението на Управителния съвет на EACEA.
   Освен това тя се позовава на нарушаването на няколко разпоредби от Регламент (ЕО) № 1049/2001 (1), които Общият съд тълкувал изключително стеснително и в нарушение на установените от съдебната практика принципи.
   Жалбоподателката се позовава и на правно основание, изведено от нарушаването на принципите на лоялност, за съгласуваност, на добра администрация и за излагане на мотиви.
   Накрая тя твърди, че Общият съд е допуснал грешка при прилагане на правото като не е отменил Решението на Комисията C(2007) 3749 от 8 август 2008 г.
   
      (1)  Регламент на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).